करीब २२ वर्षसम्म याकूबका छोराहरू नराम्रो ढाकछोप गरेर झूटमा जिए। उनीहरूले यूसुफको कुरा गुपचुपमै राखे। उनीहरूले गरेको अपराधको त्यो भयानक दोष महसूसको भावना कष्टसित भित्रभित्रै बोक्दै जिउनुपर्‍यो। साँच्चै, याकूबको मृत्युसम्म पनि (५०:१५-१७), अर्थात् झण्डै ५० वर्ष पछि, उनीहरूलाई यस दोष महसूसको भावनाले पिरोलिरहेको थियो। क्षमा दिएको आश्वासन यूसुफले उनीहरूलाई दिएपछि र परमेश्वरले मानिसको क्रोध र पापलाई अचम्म प्रकारले उहाँको असल योजना पूरा गर्न सक्नुहुन्छ भन्ने कुराको याद दिलाएपछि मात्र उनीहरूले शान्ति पाए। खाडलमा यूसुफ त केही घण्टा मात्र थिए। उनका दाजुहरू भने अर्कै खाडलमा झण्डै ४० वर्षसम्म रहे। सानो डाहाको कुराबाट सुरु भएर यत्रो बरबादी जीवनभर भोग्‍नुपर्‍यो (गलाती ६:७, गन्ती ३२:२३)।
